Huset var opprinnelig omgitt av et større hageanlegg med gråsteinsinnhegning, andedam og lindeallé. Foran bygningens tidligere inngangsparti er lindealléen fremdeles bevart. I 1961 ble syv bøketrær, to blodbøker, en blodlønn og lindeallén med 20 trær fredet etter lov om naturvern. Blodlønnen ble felt i 1987. På 1970-tallet ble andedammen gjenfylt og flere parseller utskilt og påbygget.